
REPUBLIKA HRVATSKA

VARAŽDINSKA ŽUPANIJA
OPĆINA BREZNIČKI HUM

JEDINSTVENI UPRAVNI ODJEL
KLASA:  112-01/26-01/6







URBROJ: 2186-24-03-26-1




 

Breznički Hum,  12. 8. 2026.
Na temelju odredbi članaka 17., 19. i 116. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08, 61/11, 4/18 i 112/19 i 17/25 u nastavku teksta: Zakon), pročelnica Jedinstvenog upravnog odjela Općine Breznički Hum objavljuje

JAVNI NATJEČAJ

za prijam u službu na radno mjesto namještenik – Komunalni radnik na održavanju javnih površina u Jedinstvenom upravnom odjelu Općine Breznički Hum – 1 izvršitelj (m/ž), na neodređeno vrijeme, uz obvezni probni rad od 3 (tri) mjeseca.

Opći uvjeti za prijam u službu su:

– punoljetnost,

– hrvatsko državljanstvo,

– zdravstvena sposobnost za obavljanje poslova radnog mjesta na koje se osoba prima.
Osim općih uvjeta za prijam u službu, kandidati moraju ispunjavati sljedeće posebne uvjete za prijam u službu:

- srednja stručna sprema građevinske ili tehničke struke, 

- najmanje jedna godina radnog iskustva na odgovarajućim poslovima

- vozačka dozvola B kategorije

- položen ispit za rad s traktorom 

- položen ispit za rad na strojevima na motorni benzinski pogon za održavanje hortikulture.
Na natječaj za prijam u službu na radno mjesto namještenik – Komunalni radnik na održavanju javnih površina Jedinstvenog upravnog odjela Općine Breznički Hum mogu se ravnopravno prijaviti kandidati obaju spolova, a izrazi koji se u ovom natječaju koriste za osobe, u muškom su rodu i odnose se ravnopravno na oba spola.

Osim navedenih stručnih uvjeta kandidati moraju ispunjavati i uvjete utvrđene člancima 12. i 13. Zakona.

Radnim iskustvom na odgovarajućim poslovima podrazumijeva se radno iskustvo ostvareno na poslovima odgovarajuće stručne spreme i struke, sukladno članku 13. Zakona. 

U službu ne mogu biti primljene osobe za koje postoje zapreke iz članka 15. i članka 16. Zakona.

Ako kandidat ostvaruje pravo na prednost pri zapošljavanju prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju na temelju članka 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom za trajanja ovog natječaja te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor i sl.). Dodatne informacije za ostvarivanje prava prednosti pri zapošljavanju navedene su na sljedećoj poveznici: https://www.gov.hr/moja-uprava/branitelji/zaposljavanje-397/prednost-pri-zaposljavanju/403.
Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dokazuju to rješenjem ili potvrdom o priznatom statusu iz koje je vidljivo to pravo.

Kandidati koji ostvaruju pravo prednosti pri zapošljavanju na temelju članka 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom za trajanja ovog natječaja te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor i sl.).
U prijavi na javni natječaj potrebno je navesti osobne podatke podnositelja prijave (osobno ime, adresu stanovanja, broj mobitela/telefona te po mogućnosti adresu elektroničke pošte) i naziv radnog mjesta na koje se osoba prijavljuje. Prijavu je potrebno vlastoručno potpisati.
Uz prijavu na natječaj kandidati su dužni priložiti sljedeće priloge:

a) životopis,

b) dokaz o hrvatskom državljanstvu (presliku domovnice),

c) presliku osobne iskaznice,

d) dokaz o stručnoj spremi (preslik svjedodžbe kojom se potvrđuje ispunjavanje uvjeta stupnja obrazovanja (stručne spreme) i struke određene ovim natječajem),

e) dokaz o radnom iskustvu na odgovarajućim poslovima (preslik rješenja, ugovora, potvrde poslodavca ili sl., a koja mora sadržavati vrstu poslova koju je obavljao i razdoblja u kojem je kandidat obavljao navedene poslove) a koje je evidentirano u matičnoj evidenciji Hrvatskog zavoda za mirovinsko osiguranje,

f) dokaz o ukupnom radnom iskustvu (preslika potvrde ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje),

g) uvjerenje Općinskog suda da se protiv kandidata ne vodi kazneni postupak i da nije pravomoćno osuđen za kaznena djela iz članka 15. stavak 1. Zakona, ne starije od 6 mjeseci od dana objave ovog natječaja,

h) dokaz o posjedovanju vozačke dozvole B kategorije (preslika vozačke dozvole)
i) dokaz o položenom ispitu za rad s traktorom (preslika uvjerenja, rješenja, potvrde i sl.)

j) dokaz o položenom ispitu za rad na strojevima na motorni benzinski pogon za održavanje hortikulture (preslika uvjerenja, rješenja, potvrde i sl.)

k) vlastoručno potpisanu izjavu da za prijam u službu ne postoje zapreke iz članaka 15. i 16. Zakona,

l) dokaz o zdravstvenoj sposobnosti

m) dokazi o ostvarivanju prava prvenstva.
Isprave se mogu priložiti u neovjerenim preslikama te će izabrani kandidat predočiti izvornik isprava.
Dokaz o zdravstvenoj sposobnosti kandidati nisu dužni priložiti uz prijavu na natječaj, već će dokaz dostaviti prije donošenja rješenja o prijemu u službu. Kandidat je dužan pristupiti zdravstvenom pregledu po pozivu jer se će inače smatrati da je povukao prijavu na natječaj.

Urednom prijavom smatra se vlastoručno potpisana prijava koja sadrži sve podatke i priloge navedene u natječaju.

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj.

S kandidatima prijavljenim na natječaj provest će se intervju radi provjere znanja i sposobnosti bitnih za obavljanje poslova radnog mjesta za koje se primaju.

Ako kandidat ne pristupi intervjuu, smatra se da je povukao prijavu na natječaj.

Opis poslova i podaci o plaći radnog mjesta, način obavljanja intervjua, područje provjere te pravni i drugi izvori za pripremanje kandidata za intervju navedeni su na mrežnoj stranici www.breznicki-hum.hr.  Na mrežnoj stranici www.breznicki-hum.hr  i na oglasnoj ploči Općine Breznički Hum bit će objavljeno vrijeme i mjesto održavanja intervjua, najmanje pet dana prije održavanja istog.

Pisane prijave na natječaj, vlastoručno potpisane od podnositelja prijave, s navedenom adresom za kontakt i telefonskim brojem te s dokazima o ispunjavanju uvjeta, podnose se u roku od 8 dana od objave natječaja u Narodnim novinama, na adresu: Općina Breznički Hum, Breznički Hum 4, 42225 Breznički Hum naznakom: »Javni natječaj za prijam u službu na radno mjesto namještenik – Komunalni radnik na održavanju javnih površina – ne otvaraj«.

Kandidati će o rezultatima natječaja biti obaviješteni u zakonskom roku.
       PROČELNICA:

                                                                                               Nikolina Obad Kos Perko

OPĆINA BREZNIČKI HUM

Breznički Hum 4, 42225 Breznički Hum

tel: 042 618 127  fax: 042 209 828  web: www.breznicki-hum.hr  e-mail: info@breznicki-hum.hr

